Il-Libiena ' Għadda Settembru mċajpar, delli, niedi: miet Ottubru mirjieħ, berrieqi, msaħħab : daħtal Novembru u ma' Novembru dafilet safja l-Libiena. Is-sema raġa', bħalma kien f'Awwissu, ikħal bla nikta w beda r-raba' jħaddar: taħt fewġa fietla donnha reġgħet twarrad rebbiegħa ġdida. Fil-ġonna, rasha lewn id-deh'b merfugha, issaltan il-lelluxa; jfuħ. madwarha il-ward bl-eluf, u l-Iwien imżewqa jinsġu dehriet saħħara. Iżda mill-knejjes imxerrdin mal-gżira jibki leħen ta' qniepen; liebsa l-iswed in-nies fuq l-oqbra tqiegħed dwal u xxerred tnehid u fjuri, u bħall-bħur ta' l-inċens it-talb imnikket jitla' mill-qlub li jafu l-morr tal-firda : HAgħti l-mistrieħ, Mulej, lil-min ħalliena u d-dawl ta' dejjem, ' A Naħseb: Vistu u lellux… Bejn l-art u s-sema nistħajjel ġwienaħ ħfief ta' rwieħ jittajru: talithom tfewwali il-ġonna u fuqhom tidħak Xx Libiena— is-Sajf ta' San Martin.